o
Derek Prince
Israelin ainutlaatuisuus Jumalan profeetallisessa kalenterissa 2/3
Yksitoista, israelilaisten hajottaminen vieraiden kansojen sekaan
(3 Mos 26:33-34, Hes 12:15 ja monet muut kohdat).
Kaksitoista, hajaannuksessa viholliskansat vainoavat
ja ahdistavat israelilaisia on selvästi ennustettu
(3Mos 26:36-39).
Kolmetoista, israelilaisten paluu omaan maahan kaikista maista,
jonne he olivat hajaantuneet, on ennustettu
monissa kohdissa kuten Jes 11:11-12 ja Sak 10:9-10.
Tässä on 13 Israelin historiaan liittyvää ennustusta,
jotka annettiin etukäteen ja jokainen täyttyi täsmälleen,
ei kuvaannollisesti. Profetioita ei tule pitää symbolisina.
En usko, että ne ovat symbolisia.
Uskon, että kaikki profetiat tarkoittavat
sitä mitä niissä sanotaan ja ne täyttyvät niin kuin on kirjoitettu.
Sikäli kuin minä Raamattua ymmärrän,
Israelin historiassa on kolme suurta tapahtumaa,
jotka eivät ole vielä täyttyneet.
Neljätoista, kaikki kansat kootaan taistelemaan Jerusalemia vastaan
(Sak 12:2-3, 14:1-2).
Seuraavissa kahdessa ohjelmassa, Jumala minua auttakoon,
käsittelen Israelin tulevaisuutta ja kerron sellaisista
Israelia koskevista profetioista, jotka eivät ole vielä toteutuneet.
Viisitoista, Israelilaisille valkenee yliluonnollisella tavalla,
kuka Messias on. Tämä on ennustettu selkeästi (Sak 12:10-14).
Viimeisenä, mutta ei vähäisimpänä,
Messiaan tulo taivaan pilvien päällä
suuressa voimassaan ja kirkkaudessaan
perustamaan valtakuntansa maan päälle (Sak 14:3-5).
Olen nyt luetellut 16 profetiaa, joista 13 on mielestäni toteutunut.
Vain kolme on vielä toteutumatta. Minun matematiikkani mukaan,
se ei ollut pääaineeni,
81 % noista profetioista on toteutunut täsmälleen.
Ennen kuin minusta tuli saarnaaja, olin loogikko.
On loogista odottaa näiden kolmenkin profetian toteutuvan
yhtä tarkasti kuin ensimmäiset 13.
Loogisesti ei voi taata, että ne toteutuvat, mutta uskallan sanoa,
ettei ole järjenvastaista uskoa, että ne toteutuvat.
Emme ole haihattelevia fanaatikkoja emmekä unelmoijia,
vaan meillä on täysin loogiset ja historialliset perusteet uskoa, että
Israelin kohtalo huipentuu Raamatun ennustusten mukaisesti.
En tunne itseäni älyllisesti muita kehnommaksi siksi,
että uskon Raamattuun.
Jotkut sanovat, että vain haihattelijat, kouluttamattomat ja
yksinkertaiset uskovat Raamattuun.
Yksinkertaiset kyllä uskovat Raamattuun ja
sellainen yksinkertainen minäkin tahdon olla.
En kuitenkaan ole kouluttamaton enkä haihattelija.
Olin arvostetussa logiikan ja filosofian opettajan virassa
Cambridgen yliopistossa. Tiedättekö mitä tapahtui sen jälkeen
kun aloin tutkia Raamattua, siitä on jo yli 50 vuotta?
Ajattelustani tuli terävämpi ja selkeämpi kuin koskaan ennen.
On monia haihattelevia filosofeja.
Ette uskokaan millaisia huuhaa- tyyppejä jotkut heistä ovat.
Otan nyt esiin Israelin uudelleen perustamiseen
liittyviä profetioita yksityiskohtaisesti.
Ensin Jer 30, 7 jaetta alusta turhia pihtailematta.
"Jeremialle tuli Herralta tämä sana: ...Näin sanoo Herra, Israelin Jumala:
Kirjoita kirjaan kaikki, mitä Minä sinulle puhun.
Tulee aika, jolloin Minä käännän kansani Israelin ja Juudan kohtalon."
Tuolloin maa oli jaettu kahteen kuningaskuntaan, Juudaan ja Israeliin.
"Minä tuon heidät takaisin (maanpaosta)
siihen maahan, jonka annoin heidänisilleen."
Vaikka ei tietäisi Raamatusta juuri mitään, niin on helppo arvata
mikä se maa on. On vain yksi maa, josta voidaan sanoa, että
Jumala antoi sen Israelin isille, ja sen maan nimi on Israel.
Erheellisesti sitä kutsuttiin pitkään Palestiinaksi.
Moni ei tiedä, että sen nimen antoivat roomalaiset,
jotta maailma unohtaisi maan historialliset kytkökset juutalaisiin.
Jos mainitsen Palestiinan, niin vaimoni käy heti kurkkuuni kiinni.
On muutenkin virhe käyttää sanaa Palestiina.
Sana viittaa filistealaisiin eli heidän maahansa.
Tästä ei nyt sen tarkemmin, mutta tämä on esimerkki siitä,
miten media aivopesee ihmisiä hautaamalla totuuden,
jos totuus ei medialle sovi.
Näin Herra puhui Israelista ja Juudasta:
"Näin Hän sanoi: - Kauhun huuto kiirii:
rauha on mennyttä, vain pelkoa kaikkialla.
Katsokaa ympärillenne: Voiko mies synnyttää?
Miksi jokainen mies pitelee vatsaansa ja voihkii
kuin synnyttävä nainen?
Miksi kaikkien kasvot ovat kalvenneet?"
Muuan tunnettu saarnaaja, ystäväni tiettyyn rajaan asti,
kirjoitti näin: "Ilmeisesti israelilaisten paluu
omaan maahansa ei ollut Jumalasta.
Jos se olisi ollut Jumalasta, Israelissa vallitsisi rauha".
Mutta Raamattu kirjoittaa täysin päinvastoin.
Juutalaisten paluusta sanotaan, että se on pelon
eikä rauhan aikaa, niin kovaa aikaa, että
miehetkin käyttäytyvät kuin synnyttävät naiset.
Jeremia jatkaa: "Voi! Suuri ja kauhea on se päivä,
ei ole toista sen kaltaista."
Puhun tästä tarkemmin, Jumala minua auttakoon,
kun käsittelemme välähdyksiä Israelin tulevaisuudesta.
Jeremia kirjoittaa ajasta, jota Israelin historiassa ei ole vielä ollut.
Holokaustia muistellen, tämä on henkeäsalpaavaa tekstiä.
"Ei ole toista sen kaltaista aikaa.
Se on ahdistuksen aika Jaakobille, mutta hän pelastuu siitä."
Tämä on selkeää Jumalan Sanan profetiaa,
joka on vahvistettu lukemattomissa muissakin Raamatun kohdissa.
Minun pointtini on, että Jumala sanoo,
että tulee aika, jolloin Hän tuo Abrahamin, Iisakin
ja Jaakobin jälkeläiset takaisin siihen maahan,
jonka Hän antoi heidän isilleen.
Jumala sanoo, että he saavat maan haltuunsa.
He eivät oleile siellä väliaikaisesti vaan jäävät asumaan sinne pysyvästi.
Luvun lopussa Jumala ilmoittaa ajan, jolloin tämä tulee tapahtumaan.
Jakeen 24 lopussa on ikään kuin koko luvun jälkikirjoitus,
jossa Herra sanoo: "Vielä tulee aika, jolloin te sen tajuatte".
Toisin sanoen tämä ennustus koskee viimeisiä aikoja,
aikaa juuri ennen loppua.
Ymmärrättehän, että se aika on jo lähellä?
Miten siihen suhtaudutte? Sanotteko: ylistys Herralle?
Ainakin minä sanon niin.
En halua menon jatkuvan niin kuin nyt.
Raamattu sanoo selvästi, että tämä nykyinen aika loppuu ja
Raamatussa on lukuisia viittauksia, joiden avulla ymmärrämme
milloin on se aika, jolloin ennustukset täyttyvät.
Merkittävimpiä signaaleja lopunajoista on
juutalaisten paluu omaan itsenäiseen maahansa
2000 vuoden maanpakolaisuuden jälkeen.
Paljon muutakin on tapahtunut noiden 2000 vuoden aikana
- sotia, nälänhätää, ruttotauteja, maanjäristyksiä -,
mutta on yksi tapahtuma vailla vertaa:
juutalaisten paluu omaan maahansa.
Joku on sanonut, että juutalaiset ovat Jumalan profeetallisen kellon
minuuttiviisari. Se osoittaa lähes puoltayötä.
Mikä mahtava ajatus!
Voin vielä pitää hauskaa, pärjään kyllä loput minuutit.
Saa innostua ja iloita. Sehän on vain hyvä.
Mutta olkaamme myös realistisia.
Älkäämme heittäytykö hyvänolon- tunteen ja unelmien varaan,
mikä ei ole elämän realiteettien ja Raamatun mukaista.
Lainaan toista raamatunkohtaa, jossa kerrotaan
missä kaikki tämä tulee tapahtumaan.
Vaimoni sanoi hiljakkoin, että jotkut eivät löydä Obadjan kirjaa,
joten mahdatteko löytää Hoosean kirjan.
Se on Obadjaa laajempi ja se on heti Danielin jälkeen.
Daniel on heti Valitusvirsien jälkeen, joka tulee heti Jeremian jälkeen.
Jeremian kirja on pitkä ja se pitäisi löytyä helposti.
Hoosea 1:10. Luvun alkuosassa Jumala julistaa tuomion Israelille
ja Jumala sanoo heille "Lo-Ammi", ette ole Minun kansani
ja "Lo-Ruhama", ette ole armon saaneita.
Luvun loppuosassa Jumala kumoaa tuomionsa,
mikä on aiheellista muistaa. Herra sanoo:
"Kerran Israelin jälkeläisiä on oleva kuin merenrannan hiekkaa,
jota ei voi mitata eikä laskea.
Sen sijaan, että heille sanotaan: ...Te ette ole Minun kansani?,
heille sanotaankin nyt:
...Te olette elävän Jumalan lapset?."
Huomatkaa, että tämä tapahtuu samassa paikassa,
jossa Herra sanoi: "Te ette ole Minun kansani".
Mikä paikka se on? Se on Israelin maa.
Jumala sanoo: "Samassa paikassa, jossa julistin tuomioni,
Minä palautan siunaukseni".
Israelilaisten täytyy siis olla takaisin omassa maassaan,
jotta tämä profetia voi toteutua. On toinenkin käytännön syy,
joka on tärkeä myös meidän huomata.
Länsimaissa meistä on tullut ylen yksilöllisiä.
Minä, minun perheeni, minun Jumalani, minun seurakuntani,
minun armolahjani, minun julistukseni.
Näin hämmästyttävän tilaston, jonka mukaan amerikkalaisessa
taloudessa asuu keskimäärin 1,7 henkeä.
Ei edes kahta kokonaista ihmistä enää!
Se on osoitus individualismista.
Eräs protestantismin virheistä on, äärimmillään,
että se korostaa itsekeskeisyyttä, mikä ei ole Raamatun mukaista.
Mieleen tulee Filippi, jossa Paavali ja Siilas
vapautuivat vankilasta maanjäristyksen avulla.
Minusta se on kiehtova ajatus;
Jumala lähettää maanjäristyksen vapauttamaan vangit.
En halua joutua vankilaan, mutta jos olisin siellä,
olisi erikoista päästä sieltä ulos maanjäristyksen avulla.
Vanginvartija on tehdä itsemurhan,
koska Rooman lain mukaan vartija vastaa hengellään,
jos vangit karkaavat. Hän luuli, että vangit pakenivat
ja hän ajatteli, että minusta tulee nyt loppu.
Mutta Paavali osoitti mahtavaa armeliaisuutta sanoen,
"Älä tee itsellesi mitään! Me olemme kaikki täällä."
Paavali ei ajatellut omaa tilannettaan vaan vartijan sielua.
Kun vartija sai tällaista rakkautta, hän kysyi:
"Mitä minun pitää tehdä, jotta pelastuisin?"
Hänen kysymyksensä oli omakohtainen ja Paavali vastasi:
"Usko Herraan Jeesukseen ja sinä pelastut", mutta ei siinä kaikki,
"sekä sinun perhekuntasi".
Jumalan pelastus pyrkii olemaan talouskohtainen.
Se ei ole vain yksilöille vaan ryhmille, perheille ja sukulaisille.
Eräs asia, jota Jumala on aina korostanut juutalaisten suhteen,
on, että he ovat kansa.
Jumala suhtautuu juutalaisiin, ei vain yksilöinä vaan kansana.
Jumala teki liiton heidän kaikkien kanssa Siinailla
ja heistä tuli Hänen kansansa.
Liiton myötä heistä tuli ikään kuin sukulaisia keskenään.
Liitto merkitsi suhdetta ylöspäin Jumalaan,
mutta myös ihmisten suhdetta toisiinsa.
Veljet ja sisaret, näin pitäisi olla seurakunnissakin.
Nyt palaamme Israeliin, jonka kanssa Jumala palauttaa
suhteen Häneen sekä ihmisten suhteet toisiinsa.
Uskon, että Jumalan liitto on syy siihen, miksi
juutalaiset ovat säilyttäneet identiteettinsä ja suhteensa toisiinsa,
vaikka kansa on ollut hajallaan yli 100 maassa 2000 vuotta.
Ensimmäinen vaimoni oli tanskalainen ja
hän rakasti juutalaisia. Hän sanoi usein,
että jos tanskalaiset siroteltaisiin eri puolille maailmaa ja
heidän pitäisi palata yhteen 200 vuoden kuluttua,
niin yhtään tanskalaista ei näkyisi missään.
He olisivat sulautuneet muihin kansoihin.
Mutta juutalaiset, jotka ovat olleet hajallaan 2000 vuotta
kovien paineiden alla luopua identiteetistään,
ovat yhä yksi kansa. Se on Jumalan teko ja
seurausta Hänen kanssaan tehdystä liitosta.
Tämä on viesti myös seurakunnille, koska myös niiden kanssa
Jumala teki liiton, jossa suhteet toimivat sekä Jumalaan
että seurakunnan jäsenten kesken.
Jumalan täytyy siis tuoda israelilaiset yhteen paikkaan,
jossa Hän voi käsitellä heitä kansana, ei vain yksilöinä.
Ja ainoa looginen ja raamatullinen paikka
on maa, jonka Hän antoi heille.
Tämä ei ole mikään Jumalan päähänpistos,
van se on looginen seuraus
liitosta, jonka Hän on tehnyt heidän kanssa.
Puhuin aiemmin lyhyesti Hes 36:sta.
Palaan siihen, koska kaikki Israelin paluuseen liittyvät profetiat ja
tapahtumat ovat selvimmin Hesekielin 36 luvussa.
Nyt ei ole aikaa mennä Hes 36:n taustoihin, vaan
aloitamme jakeesta 16 ja etenemme rivakasti luvun loppuun.
Hes 36:16: "Minulle tuli tämä Herran sana:
...Ihminen! Kun israelilaiset asuivat omassa maassaan ..."
Kenen maassa? Omassa maassaan.
"He saastuttivat sen teoillaan ja toimillaan." Ja sitten:
"Minä syöksin vihani heidän ylleen, koska he olivat tahranneet maan
veriteoillaan ja saastuttaneet sen epäjumalillaan."
He tekivät näin, kun maa oli heidän.
Jumala sanoo, että he olivat niin kapinallisia ja tottelemattomia
ja uskottomia, että "Minun piti langettaa tuomio heidän ylleen".
Herra kuvaa tuomiotaan jakeessa 19:
"Minä karkotin heidät toisten kansojen sekaan.
Minä tuomitsin heidät tekojensa ja toimiensa mukaan."
Juutalaisten joutuminen hajalle oli Jumalan tuomio.
Tätä juutalaiset eivät mielellään myönnä.
Useimmat, juutalainen tai ei,
eivät nykyisin halua puhua Jumalan tuomiosta.
Meille on syntynyt kuva Jumalasta eräänlaisena ikäpersoonana,
joka vain taputtelee päähän ja sanoo: "Ei se mitään".
Se ei ole oikea kuva. Jumala on tuomari ja
Hän todella tuomitsee lopulta joka ikisen ihmisen.
Hänen toimintansa Israelin suhteen on monin tavoin malli periaatteista,
joilla Hän suhtautuu yksittäisiin ihmisiin.
Hes 36:20 jatkaa: "Mutta minkä kansojen keskelle
(goyim = ei-juutalainen) he joutuivatkin,
he tahrasivat Minun pyhän nimeni,
sillä heistä sanottiin: "Nämä ovat Herran kansaa,
mutta heidän on täytynyt lähteä Hänen maastaan."
Jumala sanoo - älkää pitäkö minua antisemitistinä -
"Minua nolotti heidän käytöksensä.
Kaikkialla he saattoivat Minun nimeni häpeään,
koska he eivät edustaneet Minua sellaisena kuin todella olen".
Tässä oli syy Jumalan puuttua kansansa käytökseen.
On tärkeää ymmärtää tämä. Jumalan ei puuttunut asiaan
israelilaisten tähden vaan nimensä kunnian tähden.
Jos Hän olisi odotellut, että Israel olisi osoittanut
kunnioitusta Hänen nimelleen, niin odotusta olisi kestänyt iankaiken.
Jae 21: "Minä olin murheellinen, koska
israelilaiset tahrasivat pyhän nimeni, minkä kansojen keskelle joutuivatkin.
Sen tähden sano Israelin kansalle: Näin sanoo Herra Jumala:
En Minä teidän tähtenne, israelilaiset, tee sitä minkä teen.
Minä teen sen pyhän nimeni tähden, jonka te olette tahranneet,
minkä kansojen keskelle olettekin joutuneet."
Selvemmin ei voi sanoa. Ei Hän tehnyt sitä
israelilaisten tähden vaan oman nimensä kunnian tähden.
Olen aiemmin puhunut Israelin ja seurakunnan
ennalleen asettamisen yhtäläisyydestä.
Seurakunnassa Jumala toimii saman periaatteen mukaan.
Hän ei aseta sitä ennalleen seurakunnan tähden, vaan
oman nimensä kunnian tähden.
Me emme ansaitse sitä sen enempää kuin Israelkaan,
mutta Jumala asettaa kaiken ennalleen oman nimensä tähden.
Jae 23: "Minä osoitan, miten pyhä on suuri nimeni,
vaikka se on tahrattu kansojen keskuudessa ..."
"Pyhyyden osoittaminen" tarkoittaa pyhyyden palauttamista.
On traagista miten Jumalan, Jeesuksen ja Kristuksen nimiä
käytetään yleisesti kirosanoina. On syytäkin palauttaa nimen pyhyys.
Minä osoitan, miten pyhä on suuri nimeni, vaikka se on tahrattu
kansojen keskuudessa . Kansat tulevat tietämään,
että minä olen Herra - näin sanoo Herra Jumala -
kun minä siinä, mitä teille teen, osoitan pyhyyteni niiden nähden.
Jumala ei toimi vain Israelin tähden
vaan Hän paljastaa todellisen luontonsa ja periaatteensa
kaikille kansoille yhden kansa kautta.
Nyt tulemme vaiheeseen, jossa Jumala sana toteutuu.
Hän etenee askel askelelta.
Voimme panna sormen jakeen kohdalle merkiksi, että tähän asti
kaikki Jumalan profetiat ovat tapahtuneet. Jae 24:
"Minä otan teidät vieraiden kansojen keskeltä,
Minä kokoan teidät kaikista maista ja tuon teidät omaan maahanne."
Kenen maahan? Tästä näemme, että se on
heidän oma maansa, asuttivatpa he sitä tai eivät.
Se on joka tapauksessa heidän, koska Jumala antoi sen heille
ikuisella liitolla. Hän ei antanut maata lainaksi
vaan antoi sen omaksi.
Mutta Hän odotti kansansa käyttäytyvän liiton mukaisesti.
"Minä otan teidät vieraiden kansojen keskeltä,
Minä kokoan teidät kaikista maista ja tuon teidät omaan maahanne."
Israeliin palanneet juutalaiset ovat tulleet ainakin 100 eri maasta.
Jumala tekee juuri niin kuin Hän on sanonut.
Olimme Ruthin kanssa hepreankurssilla
Jerusalemissa 1979. Ryhmässämme, oli opiskelijoita,
jotka olivat palanneet Israeliin 30 maasta.
Se on ihmeellistä. Ihmiset puuhastelevat vaikka mitä,
mutta he eivät näe Jumalan tekojen suuruutta.
Se herättää kunnioitusta ainakin minussa.
Jae 25: "Minä vihmon teidän päällenne puhdasta vettä,
niin että te puhdistutte, Minä puhdistan teidät kaikesta
saastastanne ja epäjumalien kaikesta iljettävyydestä."
Huomatkaa, että he palaavat paikkaan,
jota Jumala kutsuu saastaksi. Tämä on tärkeää nähdä,
koska monet kristityt ajattelevat, että juutalaiset kyllä
palaavat maahansa, mutta vasta kun he ovat
tunnustaneet Jeesuksen Messiaakseen.
Mukava ajatus, mutta se ei ole Jumalan ajatus.
Jumala sanoi: "Tuon heidät ensin takaisin,
ja käsittelen heitä omassa maassaan".
Anteeksi, mutta nyt niistän nenäni.
On noloa niistää nokkaa mikrofoniin,
mutta on vielä nolompaa jättää se tekemättä.
Jumala sanoi: "Kun olette palanneet maahanne,
Minä vihmon päällenne puhdasta vettä ja puhdistan teidät
kaikesta saastastanne ja epäjumalistanne."
Sanonpa vain, että nyky-Israelin hengellinen tila on saastaisuus.
Jos haluat tilata Derek Princen opetuksia, ota yhteyttä.
Yhteystietomme näkyvät ruudussa.
Derek Princen opetuksia on saatavilla myös TV7 kaupasta.
Suomennos: Kai Mäkelä